b'\n_START_ARTICLE_\nGlobal War on Terrorism Expeditionary Medal\n_START_PARAGRAPH_\nGlobal War on Terrorism Expeditionary Medal (GWOTEM, suom. Maailmanlaajuisen terrorismin vastaisen sodan mitali) on Yhdysvaltain asevoimien kunniamitali, joka perustettiin maaliskuussa 2003 presidentti George W. Bushin asetuksella. Mitalilla palkitaan terrorismin vastaisessa sodassa 11. syyskuuta 2001 j\xc3\xa4lkeen kunnostautuneet._NEWLINE_Mitalin saadakseen sotilaan t\xc3\xa4ytyy palvelle v\xc3\xa4hint\xc3\xa4\xc3\xa4n 30 p\xc3\xa4iv\xc3\xa4\xc3\xa4 yht\xc3\xa4jaksoisesti tai muutoin 60 p\xc3\xa4iv\xc3\xa4\xc3\xa4 taisteluteht\xc3\xa4viss\xc3\xa4 Yhdysvaltain ulkopuolella terrorismin vastaisessa taistelussa. Taisteluissa kuolleille tai haavoittuneille aikavaatimus ei p\xc3\xa4de._NEWLINE_Nykyisin mitaliin oikeutettuja palveluspaikkoja ovat: Algeria, Bahrain, Bulgaria (Bourgas), T\xc5\xa1ad, Kolumbia, Kreeta, Kypros, Diego Garcia, Djibouti, Egypti, Eritrea, Etiopia, Georgia, Guantanamo Bay Kuubassa, Unkari, Iran, Israel, Jordania, Kazakstan, Kenia, Kosovo (vain tietyt operaatiot, jotka eiv\xc3\xa4t oikeuta Kosovon kampanjamitaliin), Kuwait, Kirgisia, Libanon, Mali, Mauritania, Niger, Oman, Pakistan, Filippiinit, Qatar, Romania (Constan\xc5\xa3a), Saudi-Arabia, Somalia, Syria, Tad\xc5\xbeikistan, Turkki, Turkmenistan, Arabiemiraatit, Uzbekistan, Jemen, Arabianmeri 10\xc2\xb0 pohjoisella pallonpuoliskolla pohjoispuolella ja 68\xc2\xb0 l\xc3\xa4nsipuolella, Bab-el-Mandeb, Adeninlahti, Aqabanlahti, Omaninlahti, Suezinlahti, Persianlahti, Punainenmeri, Hormuzinsalmi ja Suezin kanava._NEWLINE_Ensimm\xc3\xa4iset operaatiot joista mitali my\xc3\xb6nnettiin olivat Operaatio Enduring Freedom ja operaatio Iraqi Freedom. Hein\xc3\xa4kuun 2005 j\xc3\xa4lkeen Irakista tai Afganistanista ei ole my\xc3\xb6nnetty mitaleja, jolloin Irakin ja Afganistanin kampanjamitalit otettiin k\xc3\xa4ytt\xc3\xb6\xc3\xb6n.'